text: I dag frigives fyrværkeri-salget i Tyskland
  29 december 2010 kl. 07.29
  Krudt-razzia ved grænsen i dag
  Politiet har lovet, at de vil lave stikprøvekontroller ved grænsen - som de plejer, når fyrværkerisalget begynder i Tyskland.
  Mange danskere køber nemlig fyrværkeri syd for grænsen.
  Men den danske fyrværkeribranche kommenterer det på følgende måde:
  - Fyrværkeribrancheforeningen tager naturligvis på det skarpeste afstand fra forbrugernes egen import af farligt, ulovligt fyrværkeri til Danmark. Men ? det er altså ikke sådanne artikler, danske forbrugere kan købe i de tyske butikker, skriver brancheforeningens direktør, Karsten Nielsen fra Kolding i en mail til jv.dk.
  - Og det er altså også et faktum, at de fyrværkeriartikler, man kan købe, er lovlige i Tyskland, hvor de må anvendes af tyske forbrugere. Det svære er at forstå, hvordan de kan blive farligere af at køre over grænsen, skriver han.
  Derfor mener han, at politiet kunne bruge deres resourcer bedre.
  